google/wiki40b huggingface dataset:
Pamišėlio teorija

Pamišėlio teorija (angl. Madman theory) – viena iš JAV prezidento Ričardo Niksono vykdytos užsienio politikos strategijų. Jo administracija, atstovavusi federalinės Jungtinių Valstijų vyriausybės vykdomąją valdžią nuo 1969 iki 1974 m., stengėsi įtikinti kitų šalių lyderius, kad jie manytų, jog R. Niksonas buvo pamišęs, nesuvokiamo ir nepastovaus elgesio. Baimindamiesi nenuspėjamo Amerikos atsako, priešiško Komunistinio bloko šalių vadovai turėjo vengti provokacijų prieš JAV.
R. Niksonas šią strategiją paaiškino Baltųjų rūmų administracijos vadovui H. R. Haldemanui:
Aš tai vadinu Pamišėlio teorija, Bobai. Noriu, kad Šiaurės vietnamiečiai patikėtų, jog aš pasiekiau tokią būseną, kuomet galiu imtis bet ko karui nutraukti. Mes jiems tik prasitarsime, kad „dėl Dievo meilės, jūs žinote, Niksonas yra apsėstas komunizmo. Mes negalime jo supykusio sulaikyti – jo ranka padėta ant branduolinio mygtuko“, ir pats Ho Ši Minas po poros dienų bus Paryžiuje prašyti taikos.
1969 m. spalio mėn. R. Niksono administracija davė suprasti Sovietų Sąjungai, kad „pamišėlis laisvas“ ir pasiryžęs pradėti branduolinį karą, kad laimėtų Vietname, kuomet amerikiečių kariškiai buvo perspėti dėl pasirengimo pasauliniam karui (to nežinant daugumai Amerikos žmonių), o strateginiai bombonešiai su branduoliniais ginklais tris dienas patruliavo prie sovietų sienų.
„Pamišėlio strategijos“ pagalba buvo siekiama priversti Šiaurės Vietnamo vyriausybę vesti taikos derybas Vietnamo karui užbaigti. Amerikos diplomatai (ypač Henris Kisindžeris) taip pat apibūdino ir įsiveržimą į Kambodžą 1970 m., padiktuotą R. Niksono tariamo nestabilumo. R. Niksono strategijos naudojimas Vietnamo kare buvo problematiškas. „Pirma, kodėl jam reikėjo apsimetinėti, norint bet kokia kaina pasiekti savo tikslus, jo oponentai taip pat norėjo tai daryti bet kokia kaina pasiekti savo tikslams. Antra, R. Niksonas, savo nelaimei, turėjo būti priekyje demokratijos jėgų, pavargusių ir vis daugiau kritiškai nusistačiusių prieš karą“.

Ištakos

Pamišėlio teorijos koncepcija buvo grindžiama žaidimų teorija. R. Niksono strategija gali būti siejama su viduramžių filosofu Nikolu Makiaveliu, kuris savo politinės istorijos ir filosofijos traktate „Discorsi sopra la prima deca di Tito Livio“ (knyga 3, skyrius 2) aptaria, kaip kartais yra „labai išmintinga simuliuoti beprotybę“. Šios strategijos logika dažniausiai yra priskiriama amerikiečių ekonomistui Tomui Šelingui, kurio knygose „The Strategy of Conflict“ ir „Arms and Influence“ aptariamas „iracionalumo racionalumas“ ir koks naudingas gali būti „grasinimas, duodantis šansą“. Kimball teigia, jog R. Niksonas kūrė savo strategiją nepriklausomai ir atsižvelgdamas į praktinę patirtį bei stebėdamas Eizenhauerio vykdytą Korėjos karą.
Pyongyang MSK

Istorija

Klubas įkurtas 1956 m.
Komanda žaidžia elito divizione.
Segedas

Istorija

Miestas minimas nuo 1138 m. 1246 m. Segedas gavo miesto teises. 1498 m. Segedas tapo karališkuoju miestu.
XIX a. potvynis beveik sugriovė miestą. Tačiau miestas buvo atstatytas. Kad ateityje tokia nelaimė nepasikartotų, buvo įrengta užtvankų sistema.

Baidarių ir kanojų irklavimas

Mieste tris kartus vyko pasaulio baidarių ir kanojų irklavimo čempionatas.
Šiaulių Juventos progimnazija

Istorija

Mokykla įsteigta 1971 m. gegužės 1 d. Šiaulių miesto 12-oji vidurinė mokykla su sustiprintu muzikiniu lavinimu pirmą kartą duris atvėrė 1971 m. rugsėjo 1 d. 1999/2000 mokslo metais mokytojai išrinko naują pavadinimą ir ji tapo „Juventos“ vidurine mokykla.
Iki 8-ojo dešimtmečio pabaigos mokykla buvo eksperimentinė. Muzikos mokytojų veikla pamokinės bei meninės raiškos kolektyvuose visada buvo miesto, respublikos, užsienio mokslininkų, teoretikų-metodistų, muzikos mokytojų praktikų bei kitų suinteresuotų svečių dėmesyje. Mokytojai patys rengėsi muzikos kabinetus, permontavo stalus, gamino vaizdines priemones (klaviatūras, dermės laipsnių kopetėles, ritmines ir melodines lenteles), patys gamino skudučius, kaupė muzikos įrašus, sudarinėjo plokštelių kartotekas, dainų rinkinius 1-8 klasėms, prižiūrėjo ir taisė labai trapius ir netobulus, muzikavimui naudojamus mažus akordeonėlius. Ypač daug nuoširdaus darbo pareikalavo 225 ir 205 kabinetų su pakylomis, stacionarine įranga, įkūrimas.
Nuo 1978 m. mokykloje leidžiamas muzikinis stendas, pažymintis didžiųjų muzikų, kompozitorių, atlikėjų sukaktis, jų kūrybinį palikimą, koncertinę veiklą Šiauliuose ir respublikoje.
1980 m. Maskvos centrinės TV režisierius Vladimiras Levinas, sukūrė dokumentinį filmą „Daina lieka su žmogumi“, kuriame panaudoti muzikos pamokų, vedamų mokytojų E. Motuzienės, J. Lyguto, fragmentai. 1982 m. tas pats režisierius sumontavo dar vieną dokumentinį filmą, skirtą užsienio turistams, apie Sovietų Sąjungos mokytojų darbą. Filmui medžiagą ruošė ir filmavo Leningrado kinematografai. Nuoširdžiu darbu ir gerais rezultatais mokyklos muzikos mokytojai įtikino Švietimo ministeriją, ir 9-ame dešimtmetyje panašaus profilio mokyklų atsirado ir kituose respublikos miestuose. Daugelyje jų naudojamasi E. Balčyčio metodika, mokymo programos sudaromos remiantis šiauliečių darbo patirtimi, darbo planais ir programomis.
Ruslanas Vartanovas

Sporto pasiekimai

Treneriai: V. Ivankinas (pirmasis, 1982-1987), Eduardas Fainšteinas (1987-2005).
Lietuvos graikų-romėnų imtynių rinktinės narys 1993-1999 m. 15 kartų Lietuvos čempionas keliose svorio kategorijos (1989, 1996), 52 kg (1990-1995), 54 kg (1997-1999), 58 kg (2000-2002), 55 kg (2004). Pabaltijo čempionas (1989), Baltijos jūros šalių žaidynių (1993) ir LTO (1998) imtynių varžybų laimėtojas.
Europos ir pasaulio čempionatų dalyvis. Žymesni pasiekimai: Europos čempionatuose – 1992 m. Kopenhagoje (Danija), 6 vieta; pasaulio – 1993 m. Stokholme, 11 vieta.
1996 m. vasaros olimpinėse žaidynėse Atlantoje (JAV) svorio kategorijoje iki 52 kg užėmė 14 vietą (iš 20).
Alius Jankauskas

Biografija

2006 m. baigė Kauno aplinkos ir inžinerijos kolegiją, miškininkas. VĮ Kazlų Rūdos mokomosios miškų urėdijos meistras.
Lietuvos liberalų sąjungos, 2006 m. Lietuvos Respublikos liberalų sąjūdžio Kazlų Rūdos skyriaus narys.
2000–2003 m. ir 2003–2007 m. Kazlų Rūdos savivaldybės tarybos narys.
Sutuoktinė Rita, vaikai Agnė, Justė.
Rygos Stradinio universitetas

Rygos Stradinio universitetas (latv. Rīgas Stradiņa universitāte; angl. Riga Stradins University, str. RSU) – valstybinis universitetas Latvijos sostinėje Rygoje. Pavadintas chirurgo prof. Paulo Stradinio (1896–1958) vardu.
Yra 8 fakultetai, 16 000 studentų (231 doktorantas, 2006 m.), 1 200 mokslo darbuotojų.
Yra 8-12 semestrų medicinos ir stomatologijos studijų programos anglų kalba.
Palaiko ryšius su Otto-Friedrich-Universität Bamberg, Universität Trier, Berlyno Charité (Vokietija) ir Katholieke Universiteit Leuven (Nyderlandai).
Sveti Stefanas

Istorija

XV a. Sveti Stefanas buvo žvejų kaimelis. Iki XX a. vid. gyventojai iškeldinti, o sala paversta ištaigingu kurortu. Nors tradicinė architektūra išsaugota, pastatų viduje įrengti prabangūs apartamentai.
Saugų Šv. Kazimiero bažnyčia

Istorija

1844 m. įkurta evangelikų liuteronų parapija. 1857 m. pastatyta bažnyčia. Katalikų bažnyčia įkurta 1947 m. evangelikų liuteronų bažnyčios šventoriuje esančioje koplyčioje.

Architektūra

Bažnyčia žema, stačiakampio plano. Įrengti 3 altoriai.
Nitra

Istorija

V amžiuje Nitros apylinkėse apsigyveno pirmos slavų gentys. VII amžiuje miestas tapo Nitros kunigaikštystės sostine. Vėliau miestas, kaip ir jo kunigaikštystė, atiteka Didžiosios Moravijos imperijai. Būtent Nitra ir laikoma Slovakijos krikščionybės židiniu, nes pirmasis Nitros kunigaikštis Pribina 829 – 833 metais pakvietė Zalcburgo arkivyskupą pašventinti pirmąją bažnyčią. Po Didžiosios Moravijos imperijos griūties X amžiaus pradžioje Nitra atiteko Vengrijai. 1248 metais Nitra tapo laisvuoju karalystės miestu, o vėliau ji tapo vienu turtingiausių Vengrijos Karalystės miestų. Nuo 1918 metų priklausė Čekoslovakijai, o nuo 1993 – Slovakijai, kur 1996 metais tapo Nitros krašto administraciniu centru.
Salvinija Anikinienė

Biografija

Mokėsi Kauno dailės mokykloje. 1974 m. baigė Vilniaus dailės institutą.
1967-1969 m. gamyklos „Kauno Audiniai“ kopijuotoja, 1973-1975 m., Vilniaus modelių namų dailininkė – modeliuotoja. Nuo 1975 m. Šiaulių pedagoginio instituto (nuo 1997 m. Šiaulių universitetas) Menų fakulteto Taikomosios dailės ir technologijų katedros dėstytoja, nuo 1992 m. docentė.  1991-1997 m. Šiaulių Jovaro vidurinės mokyklos mokytoja.
Nuo 1990 m. Lietuvos dailininkų sąjungos narė.

Kūryba

Nuo 1974 m. dalyvauja dailės parodose Lietuvoje ir užsienyje – Maskva, Danija, Olandija. Pagrindinės kūrybos sritys tekstilė ir drabužių modeliavimas. Sukūrė kilimų visuomeniniams interjerams, vėliavų organizacijoms, drabužių meno kolektyvams, dainų šventėms ir kitiems renginiams. Darbai interjeruose: „Vakaro šešėliai“, „Atspindžiai“, „Šiauliai“ ir kt. Darbų yra įsigiję privatūs asmenys Lietuvoje ir užsienyje.
Metodinių straipsnių technologijų mokytojams autorė ir bendraautorė.
Rikiavimo algoritmas

Lygiagretieji algoritmai

Naudojant daugiaprocesorinį kompiuterį ar paskirstytą kompiuterių tinklą galima pasiekti ir dar geresnių rezultatų. Geriausiu atveju pasiekiamas sudėtingumas O ((log N)²).

Rikiavimo algoritmų sudėtingumas

Dažnai greitam darbui su duomenimis būtina duomenis susirikiuoti, bet esant dideliems duomenų kiekiams labai svarbu ir paties rikiavimo algoritmo sudėtingumas – atlikimo greičio (arba tam tikrų, pasirinktų operacijų skaičiaus) priklausomybė nuo duomenų kiekio.
Algoritmų analizėje duomenų rikiavimo problema laikoma pačia svarbiausia, nes tai viena dažniausiai pasitaikančių operacijų programavime. Efektyvus rikiavimo algoritmo pasirinkimas gali turėti netgi lemiamą įtaką programos vykdymo spartai didėjant duomenų kiekiui.
Slovakijos futbolo varžybos 1969–1970 m.

1969–1970 m. pirmenybės

Slovakijos komandos dalyvavo Čekoslovakijos čempionate.
Vladas Čekauskas

Vladas Čekauskas (1897 m. balandžio 22 d. Paršelių kaime, Paežerių valsčiuje, Vilkaviškio apskrityje – 1943 m. spalio 27 d. Štuthofe, Vokietijoje) – Lietuvos kariuomenės karininkas, antinacinio pasipriešinimo dalyvis.

Biografija

1917 m. baigė Veiverių mokytojų seminariją. Nuo 1919 m. kovo mėn. pradėjo tarnybą Lietuvos kariuomenėje. 1930 m. kapitonas. Sovietiniams okupantams likviduojant Lietuvos kariuomenę 1940 m. rugsėjo paskirtas Raudonosios armijos šaulių pulko chemijos tarnybos viršininku. Kilus TSRS–Vokietijos karui 1941 m. birželio mėn. iš Raudonosios armijos pasitraukė. 1941 m. vasarą dirbo Lietuvos Laikinosios Vyriausybės Policijos departamento ūkio skyriaus viršininku. Už antinacinę veiklą 1943 m. balandžio mėn. gestapo suimtas ir išvežtas į Štuthofo koncentracijos stovyklą, Susirgęs flegmona pateko į „ligoninę“. Ten sanitarais dirbantys lenkai, sužinoję, kad jis Lietuvos karininkas, jį užmušė.
Žinynas

Formos

Enciklopedija, žodynas, leksikonas, almanachas, glosarijus, tezauras, vademekumas, agenda, kronika, atlasas, vadovas, indeksas, bibliografija.
Nuorodos: Dvarų žinynas [http://www.genmetrika.eu/dvarai_01.html]
Kaniavos valsčius

Kaniavos valsčius (lenk. Gmina Koniawa) - valsčius egzistavęs pietryčių Lietuvoje. Valsčiaus centras buvo Kaniavos kaimas.
PFK Qizilqum Zarafšon

Istorija

Klubas įkurtas 1986 m. Žaidžia uzbekų Superlygoje. 2011 ir 2017 m. tapo šalies vicečempionais.
Agdamas

Istorija

Agdamas įkurtas 1741 m., miesto statusas suteiktas 1828 m. Po 1993 m. Armėnijos-Azerbaidžano karo Agdamas buvo armėnų visiškai sugriautas ir tapo miestu vaiduokliu.
Silvestras Sinkus

Rimgaudas Silvestras Sinkus (g. 1944 m. sausio 13 d. Kaune) – inžinierius mechanikas, Lietuvos fantastikos rašytojas.

Biografija

Mokėsi Kalvarijos vidurinėje ir Marijampolės muzikos mokyklose. 1961-66 m. studijavo KPI Mechanikos fakultete, nuo 1966 m. gyvena ir dirba Utenoje. Utenos literatų klubo „Verdenė“ narys.
Aktyviai dalyvauja fantastų judėjime: yra 1989 m. įkurto Utenos fantastų klub „Uf!..“ prezidentas, 1992 m. organizavo Utenos fantastikos festivalį, 1995 m. dalyvavo Pasauliniame idėjų konkurse „The Rolex Award“ (Šveicarija).
Dažniausiai kuria fantastinius apsakymus, yra parašęs romaną ir pjesę Gerumo planeta, kuri 1994 m. buvo pastatyta Utenos vaikų ir jaunimo teatre „Pepė“. Kūryba spausdinta Belgijos, Prancūzijos, Latvijos ir Lietuvos fantastikos žurnaluose.
Plockas

Istorija

Plockas žinomas nuo X amžiaus, tai seniausia gyvenvietė Mazovijoje. 1079–1138 čia buvo Lenkijos valdovų sostinė. 1237 m. suteiktos miesto teisės, iki XVII a. jis buvo svarbus prekybos centras. 1793 m. atiteko Prūsijai (vadintas Schröttersburg), 1918 m. vėl atiteko Lenkijai. II pasaulinio karo metu smarkiai sugriautas.
Franck Boli

Karjera

Nuo 2012 m. priklausė norvegų Stabæk IF, o vėliau buvo išvykęs į Kiniją (Liaoning Whowin).
Grįžo į Norvegiją. Iš pradžių parungtyniavo Ålesunds FK, o nuo 2017 m. atstovavo Stabæk IF.
Nuo 2019 m. Ferencváros narys. Pasižymėjo įvarčiu Europos lygos 2019–2020 m. turnyro atrankoje prieš FK Sūduva.
SS TV

SS TV (vok. SS-Totenkopfverbände 'SS kaukolių junginiai') - koncentracijos stovyklų priežiūros daliniai, SS sudėtinė dalis.
SS TV daliniai prižiūrėjo ir saugojo koncentracijos stovyklas. Šie daliniai buvo sukurti 1934 metais. Nacionalsocializmo laikais SS TV daliniai buvo pagrindinė institucija, kuri kovojo su kitaip mąstančiais ar nepageidaujamais asmenimis bei politiniais oponentais.
SS TV daliniams oficialiai vadovavo komendantas Theodor Eicke.
Nuo 1936 metų rudens ant SS TV dalinių pareigūnų uniformos apykaklių dešinėje pusėje buvo pradėtas siūti simbolis - kaukolė.
Koncentracijos stovykloms oficialiai vadovavo komendantai, bet realią valdžią turėjo paprasti esesininkai.
Žagarės vėliava

Žagarės vėliava – baltame lauke per centrą vertikali raudona juosta (heraldikoje vad. stulpu), kurios plotis – 1/2 vėliavos ilgio. Šioje juostoje įkomponuotas raktų motyvas, pasiskolintas iš Žagarės herbo. Laisvieji vėliavos kraštai papuošti sidabriniais kutais.
Bosnijos ir Hercegovinos futbolo varžybos 1994–1995 m.

Kroatų lyga

Čempionu tapo Mladost Siroki Brijeg.

Musulmonų taurė

Taurę laimėjo Celik Zenica.
Nacionalinė Lietuvos elektros asociacija

Nacionalinė Lietuvos elektros asociacija (NLEA) – elektros tiekėjų asociacija, veikianti Lietuvoje. Būstinė Juozapavičiaus g. 13, Vilnius.
Asociacija įsteigta 2011 m. birželio 6 d.
Atstovauja Lietuvai Eurelectric asociacijoje.
Irena Bučienė

Biografija

1962 m. baigė Vilniaus universiteto Filologijos fakultetą, 1969 m. – Lunačiarskio teatro meno institutą Maskvoje.
Lietuvos dramos teatro, 1969–1972 m. Lietuvos televizijos režisierė. Nuo 1970 m. Lietuvos konservatorijos dėstytoja.
Režisavo spektaklių Lietuvos valstybiniame jaunimo teatre, Kauno dramos teatre, Vengrijos, Rumunijos teatruose.
Muzikinė partija

Istorija

muzikinė partija įkurta 1999 Vilniuje. Išleidusi atlikėjų 16Hz, Andrius Mamontovas, Atlanta, B'Avarija, Dinamika, Džordana Butkutė, Exem, Inga Valinskienė, Merūnas, Naktinės personos, Radži, Sadūnai, Sel, Violeta Riaubiškytė, ŽAS, kompanija netruko tapti vienu didžiausiu Lietuvos fonogramų gamintoju. 2005 m. muzikinė partija ko-prodiusavo muzikinį realybės šou Dangus, gamintą pagal švedų Fame Factory licenciją ir rodytą per TV3. Pastaraisiais metais muzikinė partija leidžia CD rinkinių serijas Populiariausi Lietuviški Šlageriai, Duokim Garo, Folkšokas, Muzikos Akademija, 90 Dainų – 90 Legendų.

košė malošė

košė malošė yra muzikinė partija prekės ženklas, žymintis vaikams skirtą produkciją. Garsiausi košės malošės vardai – Tele Bim-Bam, Keistuolių teatras, Teatriukas, Ilona Balsytė, Teta Beta.

Knygos

2015 muzikinė partija pradėjo knygų leidybą. Pirmosios penkios išleistos knygos yra parašytos muzikos atlikėjų Neringos Čereškevičienės and Aleksandro Makejevo.
Elektra (mitologija)

Mirtingosios Elektros mitas

Pagal legendą, kai Agamemnonas grįžo iš Trojos karo ir jį nužudė jo žmonos meilužis Egistas (ar Klimenestra pati), Elektros Mikėnuose nebuvo. Elektra paslėpe tuomet dar mažą savo brolį Orestą.
Po daugelio metų Elektros brolis Orestas sužinojo iš Delfų orakulo, kad turi grįžti į Mikėnus ir atkeršyti už tėvo mirtį. Pasak Eschilo jis sutiko Elektrą prie Agamemnono kapo. Jie susitarė, kad Orestas keršydamas nužudys motiną. Pagal vieną iš versijų būtent Elektra sukurstė Orestą šiam žiauriam žingsniui.
Vėliau Elektra ištekėjo už Pilado, gero Oresto draugo ir Strofijo karaliaus sūnaus. Ji turėjo du vaikus: Strofiją ir Medoną.

Literatūra

Elektros istorija nuo senų laikų skatino daugelio dramaturgų, poetų ir rašytojų kūrybą.

Psichoanalizė

Vienas iš psichologinių sutrikimų vadinamas „Elektros kompleksu“.
The Trials of Van Occupanther

The Trials of Van Occupanther – antrasis indie rock grupės Midlake albumas, oficialiai išleistas 2006 m. liepos 25 d.
Dieter Schwarz

Dieter Schwarz (g. 1939 m. rugsėjo 24 d. Heilbrone, Vokietijoje) – vokiečių verslininkas ir „Schwarz-Gruppe“ savininkas.
Schwarz 1977 m. perėmė tuometinę „Lidl & Schwarz KG“ iš savo tėvo Džozefo Švarco.
Pagrindė „Lidl-Discount“ parduotuvių koncepciją.
Sukūrė ištisą prekybos tinklų imperiją „Lidl Stiftung & Co. KG“, valdančią daugiau nei 10 tūkst. parduotuvių visoje Europoje.

Dieter-Schwarz fondas

Švarcas įsteigė savo vardo fondą „Dieter-Schwarz-Stiftung“, kuris remia kultūrą ir mokslą.
Gražuoliukas

Siužetas

Žurnalistas Ludo, užsidirbęs aštuonis mėnesius kalėjimo, išleidžiamas bandomajam laikotarpiui su sąlyga, kad 300 valandų dirbs viešųjų darbų vietos vaikų darželyje. Kaip prižiūrėti mažamečius jis nelabai įsivaizduoja, bet vaikų grupėje dirba jo sena pažįstama Ana iš mokyklos laikų, iš kurios bjauriai šaipėsi mokykloje.
Ir štai dabar toji keistoji mokyklos mergaičiukė virto beveik modeliu. O ką daryti su modeliais Ludo žino. Bet pas Ana senam pažįstamam savi planai...
Vidurinis kalnagūbris

Vidurinis kalnagūbris (rus. Срединный хребет) – kalnų grandinė Rusijoje, pagrindinė Kamčiatkos pusiasalyje. Ilgis ~1200 km. Aukštis iki 3621 m (Ičino sopka). Sudarytas iš kristalinių skalūnų, gneisų, smiltainio ir vulkaninių uolienų. Vidurinį kalnagūbrį sudaro kalnų viršukalnės ir tarp jų plytintys lavos laukai. Daug užgesusių ugnikalnių.
Kalnų šlaituose auga akmeninių beržų, kedrų, alksnių giraitės. Aukštikalnėse vyrauja kalnų tundra.
Atominis masės vienetas

Istorija

Chemikas Džonas Daltonas buvo pirmasis, kuris pasiūlė naudoti vandenilio atomo masę naudoti kaip atominį masės vienetą. Iki 1961 atominiu masės vienetu laikyta 1/16 deguonies izotopo ¹⁶O dalis. Nuo 1961 – 1/12 anglies ¹²C dalis.
Ana Ščetinina

Ana Ščetinina (rus. А́нна Ива́новна Щети́нина; 1908 m. vasario 26 d. – 1999 m. rugsėjo 25 d.) – pirmoji moteris tolimojo plaukiojimo kapitonas pasaulyje, rusė.
Gimė 1908 m. vasario 26 d. geležinkelio stoties Okeanskaja gyvenvietėje netoli Vladivostoko (Rusija).

1925 m. įstojo į Vladivostoko jūrų technikumo Laivų vairavimo skyrių. Baigusi technikumą dirbo Kamčiatkoje, kur pakilo nuo paprasto jūrininko iki laivo kapitono.

Biografija

Būdama 24 m. A. Ščetinina gavo šturmano diplomą, o būdama 27 m. tapo pirmąja moterimi pasaulyje tolimojo plaukiojimo kapitone. 1935 m. pagarsėjo tuo, kad laivu „Čavyčia“ iš Hamburgo Arkties vandenynu atplaukė į Tolimuosius Rytus.
1938 m. kovo 20 d. A. Ščetinina buvo paskirta naujai įsteigto Vladivosotoko žvejybos uosto pirmąja viršininke.

1938 m. įstojo į Leningrado vandens transporto instituto Laivų vairavimo fakultetą.

Vokietijos-TSRS karo pradžioje ji dirbo Baltijos jūroje. Jos laivas bombarduojant evakavo Talino gyventojus, gabeno strateginius krovinius. Vėliau dirbo Ramiajame vandenyne, kur gabeno techniką ir karinius krovinius iš JAV. 1945 m. jos laivas dalyvavo išlaipinant desantą Sachaline.
Po karo A. Ščetinina buvo laivų „Askoldas“, „Baskunčiakas“, „Beloostrovas“, „Dnestras“, „Pskovas“, „Mendelejevas“ kapitonu Baltijos laivininkystėje.

Nuo 1949 m. dirbo Leningrado aukštojoje inžinerinėje jūrų mokykloje. Nuo 1951 m. buvo vyresnioji dėstytoja, o vėliau – laivų vairavimo fakulteto dekanė. 1956 m. tapo docente.

1960 n. buvo perkelta į Vladivostoko aukštąją jūrininkystės mokyklą (Владивостокское высшее мореходное училище) dirbti docente.

Apdovanojimai

Ana Ščetinina – Socialistinio darbo didvyrė, TSRS Jūrų laivyno garbės darbuotojas, Vladivostoko garbės pilietis, Rusijos Rašytojų sąjungos narė, Tolimųjų Rytų jūrų kapitonų asociacijos (Дальневосточная ассоциация морских капитанов) ir Tarptautinės kapitonų asociacijų federacijos (IFSMA, The International Federation of Shipmasters' Associations) garbės narė.

Apdovanota TSRS ir Rusijos valstybės apdovanojimais.
Vladivostoko Jūrų kapinėse jai pastatytas paminklas.

2006 m. spalio 20 d. jos vardu pavadintas kyšulys (Ščetininos kyšulys) Japonijos jūros Amūro įlankoje.
Napoleonas Indrašius

Napoleonas Indrašius (Napalys Indrašius; 1905 m. gegužės 23 d. Barkiškyje, Rokiškio rajonas – 1984 m. gruodžio 3 d. Vilniuje) – gydytojas psichiatras neuropatologas, psichoanalitikas, Vilniaus universiteto (VU) docentas, vienas pirmųjų psichoterapijos Lietuvoje entuziastų ir specialistų ugdytojų (kartu su dr. Aleksandru Alekseičiku).
Mama – Ona Janulionytė (1885–1967). Tėvas Povilas Indrašius (1880–1929) kilęs iš Remeikių kaimo, Užpalių valsčiaus. Manoma, kad N. Indrašiaus senelė Janulionienė yra Gaigalaitė (turėtų būti Dominyko Gaigalo sesuo).

Biografija

Giminės prisimena, kad baigęs pradžios mokyklą N. Indrašius kurį laiką nesimokė. Prie miško kaimo vyrai „varydavo samagoną“, pavaišino ir tuomet dar paauglį būsimąjį gydytoją. Išgėrus pasidarė labai bloga. Napoleonas pasakodavo, kad tada supratęs, jog nenori visą gyvenimą žiūrėti kaip „varomas samagonas“. Įstojo į Rokiškio gimnaziją, vėliau į Kauno Vytauto Didžiojo universitetą. Mokslas buvo mokamas, todėl teko dirbti. Dirbo „Medicinos“ žurnalo redakcijoje, pats rašė straipsnius, daug skaitė mokslinės literatūros iš chemijos, fizikos, biologijos sričių. 1937 m. baigė mediciną Vytauto Didžiojo universitete. Indrašių finansiškai ne kartą rėmė Antanas Gaigalas (1881–1950). 
Dirbo Kaune ir Vilniuje, 1945–1950 m. vadovavo VU Medicinos fakulteto Nervų ir psichikos ligų katedrai, rašė mokslinius straipsnius bei redagavo medicininius leidinius „Pasaulėžiūra“ ir „Sveikata“. VU docentas (1945 m.). Sovietinės valdžios 1950 m. birželio 1 d. buvo suimtas ir kalintas iki 1950 m. spalio 24 d. Apkaltino tuo, kad naudodamas elektrotraukulinę terapiją, žudė sovietinius žmones, kad jo gydymo metodus išrado kapitalistinių šalių mokslininkai. Prof. Kairiūkštis parašė ginamąjį laišką, kuriame nurodė, kad N. Indrašius nėra nusikaltėlis, o jo taikomus gydymus elektros šoku pirmieji pritaikė rusų mokslininkai. Byla buvo nutraukta ir iš kalėjimo paleistas dėl nepagrįstų skundų. 1951–1957 m. N. Indrašius dirbo Kauno psichiatrinėje ligoninėje, nuo 1957 m. iki mirties Vilniaus psichiatrinėje ligoninėje. Nuo 1960 m. antraeilėse pareigose dirbo Aukštųjų mokyklų poliklinikoje, dėstė valstybiniame Pedagoginiame institute. 
Palaidotas Vilniuje.
Tarvydai (Pakruojis)

Istorija

Kaimas minimas 1585 metais. XVII a. Tarvydai buvo karališkasis kaimas.
Griežės piliakalnis

Piliakalnis

Pirmasis Griežės piliakalnis įrengtas aukštumos kyšulyje, Varduvos dešiniajame krante, netoli jos žiočių su Venta. Iš vakarų, šiaurės ir rytų jį juosia Varduvos slėnis ir jo krašto daubos. Aikštelė netaisyklingo keturkampio formos, pailga šiaurės – pietų kryptimi, 50x40 m dydžio. Jos pietiniame krašte supiltas 3 m aukščio, 13 m pločio pylimas, kurio išorinis šlaitas leidžiasi į 4 m pločio, 0,5 m gylio griovį. Pylime rasta degėsių, suanglėjusių rąstų, aikštelės šiaurės vakarų šlaite 1996 m. aptiktas iki 35 cm storio kultūrinis sluoksnis. Šlaitai statūs, 10-12 m aukščio.  Piliakalnis datuojamas I tūkstantmečiu – XIII a.
Piliakalnis apardytas arimų bei bulviarūsių, vakarinė aikštelės dalis nukasta karjero, šiaurinė dalis nuplauta Varduvos. Piliakalnis apaugęs lapuočiais medžiais ir krūmais.

Aplinkiniai piliakalniai

Upeniekų piliakalnis 18 kmAiritės piliakalnis 26 km
Bendelių piliakalnis 24 kmInčėnų piliakalnis 27 kmRitinės piliakalnis 9 kmPlatkajų piliakalnis 22 kmGirdenių piliakalnis 23 km
Apuolės piliakalnis 44 kmDapšių piliakalnis 7,5 km
Daubarių piliakalnis 19 kmGriežės II piliakalnis 1 km
Leckavos piliakalnis 3 km
Gergely Siklósi

Biografija

2017 m. vasaros Universiados sidabro medalio prizininkas komandinėje rungtyje. 2019 m. Europos čempionato vyrų komandinės špagos rungties bronzos medalininkas. 2019 m. pasaulio fechtavimo čempionate pirmą kartą tapo pasaulio čempionu individualioje rungtyje.